pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. ส่งทีมแพทย์ เจ้าหน้าที่สำนักงานแพทย์เพื่อกิจการฮัจย์แห่งประเทศไทย ชุดที่ 3 ดูแลสุขภาพผู้แสวงบุญฮัจย์
วันจันทร์ที่ 22 กรกฎาคม 2562
สธ. ส่งทีมแพทย์ เจ้าหน้าที่สํานักงานแพทย์เพื่อกิจการฮัจย์แห่งประเทศไทย ชุดที่ 3 ดูแลสุขภาพผู้แสวงบุญฮัจย์
กระทรวงสาธารณสุข ส่งทีมแพทย์ เจ้าหน้าที่สํานักงานแพทย์เพื่อกิจการฮัจย์แห่งประเทศไทย ทีมที่ 3 ไปดูแลสุขภาพชาวไทยมุสลิมที่เดินทางไปประกอบพิธีฮัจย์ ประจําปี 2562 ณ ราชอาณาจักรซาอุดิอาระเบีย
กระทรวงสาธารณสุข ส่งทีมแพทย์ เจ้าหน้าที่สํานักงานแพทย์เพื่อกิจการฮัจย์แห่งประเทศไทย ทีมที่ 3 ไปดูแลสุขภาพชาวไทยมุสลิมที่เดินทางไปประกอบพิธีฮัจย์ ประจําปี 2562 ณ ราชอาณาจักรซาอุดิอาระเบีย
วันนี้ (22 กรกฎาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังมอบโอวาทแก่ทีมแพทย์ เจ้าหน้าที่สํานักงานแพทย์เพื่อกิจการฮัจย์แห่งประเทศไทย ทีมที่ 3 จํานวน 10 คน เพื่อเป็นขวัญกําลังใจก่อนเดินทางไปดูแลสุขภาพผู้แสวงบุญชาวไทยมุสลิมที่เดินทางไปประกอบพิธีฮัจย์ ประจําปี 2562 ณ ราชอาณาจักรซาอุดิอาระเบีย ว่า รัฐบาล ได้มอบหมายให้กระทรวงสาธารณสุข ดูแลสุขภาพผู้แสวงบุญชาวไทยมุสลิมที่เดินทางไปประกอบพิธีฮัจย์ มีการจัดการใน 3 ช่วง คือ ก่อนเดินทาง ได้อบรมให้ความรู้และคัดกรองสุขภาพ ฉีดวัคซีนป้องกันโรค อบรมผู้นํากลุ่มเพื่อเป็นอสม.ฮัจย์ ช่วงปฏิบัติศาสนกิจที่ประเทศซาอุดิอาระเบีย ได้ทีมแพทย์และเจ้าหน้าที่จากสํานักงานแพทย์เพื่อกิจการฮัจย์แห่งประเทศไทย ให้บริการดูแลสุขภาพ รักษาพยาบาล และหลังเดินทางกลับ มีระบบคัดกรองสุขภาพและเฝ้าระวังโรคติดต่อ
นายแพทย์สุขุมกล่าวต่อว่า ได้มอบหมายให้นายแพทย์ศุภกิจ ศิริลักษณ์ รองปลัดกระทรวงสาธารณสุข ส่งทีมแพทย์ชุดสุดท้าย เดินทางไปสมทบกับชุดที่ 1 และชุดที่ 2 ที่ซาอุดิอาระเบียในคืนนี้ รวมเป็น 35 คน เพื่อดูแลชาวไทยมุสลิมที่ไปประกอบพิธีฮัจย์จํานวน 8,000 กว่าคน โดยเปิดโรงพยาบาลสนามขนาด 20 เตียงในนครมักกะห์ ณ โรงแรมรีฮับ อั้ลมัรวะห์ 2 (Rehab Almarwah) และเปิดหน่วยบริการปฐมภูมิ ให้บริการผู้ป่วยนอกและฉุกเฉินที่นครมาดีนะห์ ณ โรงแรมมานาซิล อัล-ฟาฆอมะห์ (Manazil Al-Fakhama) และร่วมกับอสม.ฮัจย์ จัดบริการเชิงรุกดูแลสุขภาพภาคสนามที่ทุ่งมีนา อาราฟะห์ และมุฏลีฟะห์ รวมทั้งให้ความรู้การดูแลสุขภาพ จนถึงขณะนี้ มีผู้เข้ารับการรักษาทั้งหมด 244 คน โรคที่พบบ่อยคือ โรคทางเดินหายใจ โรคปวดเมื่อยกล้ามเนื้อ โรคกระเพาะอาหาร รับรักษาในโรงพยาบาล 3 คน ส่งต่อผู้ป่วยไปโรงพยาบาลของประเทศซาอุดิอาระเบีย 6 คน
************************** 22 กรกฎาคม 2562
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตอินเดียประจำประเทศไทย
วันพฤหัสบดีที่ 16 กุมภาพันธ์ 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตอินเดียประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ Mr. Bhagwant Singh Bishnoi เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย พร้อมคณะ
เมื่อวันพฤหัสบดีที่ ๑๖ กุมภาพันธ์ ๒๕๖๐ เวลา ๑๑.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ Mr. Bhagwant Singh Bishnoi
เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย พร้อมคณะ
เข้าเยี่ยมคารวะเนื่องในโอกาสรัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-บก. ลุยต่อเนื่อง เพิ่มประสิทธิภาพ พ.ร.บ.การจัดซื้อจัดจ้างฯ
วันศุกร์ที่ 1 ธันวาคม 2560
บก. ลุยต่อเนื่อง เพิ่มประสิทธิภาพ พ.ร.บ.การจัดซื้อจัดจ้างฯ
กรมบัญชีกลางยืนยันเดินหน้า พัฒนา ปรับปรุง พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ให้มีประสิทธิภาพมากขึ้น เพื่อให้ทุกฝ่ายที่เกี่ยวข้องสามารถดําเนินงานได้อย่างราบรื่น
หลังจากที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มีผลใช้บังคับ เมื่อวันที่ 23 สิงหาคม 2560 ที่ผ่านมา รวมทั้งได้ประกาศระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 และกฎกระทรวง อีก 8 ฉบับในราชกิจจานุเบกษา เพื่อให้หน่วยงานของรัฐมีแนวทางในการปฏิบัติงานด้านการจัดซื้อจัดจ้างที่ชัดเจนและถูกต้อง ทั้งนี้ ยังคงมีความกังวลบางประการ เกี่ยวกับพ.ร.บ.การจัดซื้อจัดจ้างฯ ซึ่งกรมบัญชีกลางได้เร่งสร้างความเข้าใจและเปิดรับทุกความคิดเห็น เพื่อขจัดปัญหาและอุปสรรคในการดําเนินงาน รวมถึงผลักดันให้ผลการเบิกจ่ายเป็นไปตามเป้าหมาย ซึ่งหน่วยงานของรัฐก่อหนี้รายจ่ายลงทุนอยู่ที่ 102,655 ล้านบาท (ข้อมูล ณ วันที่ 27 พฤศจิกายน 2560)
นางสาวสุทธิรัตน์ รัตนโชติ อธิบดีกรมบัญชีกลาง กล่าวว่า ได้รับทราบถึงข้อจํากัดในบางประเด็นเกี่ยวกับการปฏิบัติงานภายใต้ พ.ร.บ.การจัดซื้อจัดจ้างฯ ที่เกิดขึ้นกับบางหน่วยงาน ซึ่งกรมบัญชีกลางในฐานะที่ร่วมเป็นคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐไม่ได้นิ่งนอนใจแต่อย่างใด ได้นําประเด็นต่างๆที่หน่วยงานแจ้งเข้ามา เสนอให้คณะกรรมการวินิจฉัยปัญหาฯ พิจารณากําหนดแนวทางปฏิบัติ เพื่อให้หน่วยงานของรัฐทุกแห่งสามารถดําเนินการจัดซื้อจัดจ้างตาม พ.ร.บ.การจัดซื้อจัดจ้างฯ ได้อย่างคล่องตัวมากยิ่งขึ้น
โดยคณะกรรมการวินิจฉัยปัญหาฯ ได้แจ้งเวียนเสร็จแล้ว 8 เรื่อง อาทิ การกําหนดวิธีจัดซื้อยาและเวชภัณฑ์ที่มิใช่ยา การอนุมัติให้หน่วยงานของรัฐที่มีความจําเป็นต้องเช่าหรือจ้างต่อเนื่องหลังจากสัญญาเดิมให้มีผลย้อนหลังได้ การกําหนดแนวทางปฏิบัติในการดําเนินการจัดซื้อจัดจ้างในกรณีต่างๆ ตาม พ.ร.บ.การจัดซื้อจัดจ้างฯ เพื่อเพิ่มประสิทธิภาพการใช้จ่ายงบประมาณประจําปีงบประมาณ พ.ศ. 2560 แนวทางปฏิบัติในการจัดทําสัญญาภายใต้ พ.ร.บ.การจัดซื้อจัดจ้างฯ เป็นต้น
นอกจากนี้ กรมบัญชีกลางยังคงจัดทําร่างกฎหมายต่างๆ ที่เกี่ยวข้องกับ พ.ร.บ.การจัดซื้อจัดจ้างฯ อย่างต่อเนื่อง เช่น การกําหนดมาตรฐานการปฏิบัติงานและจรรยาบรรณของเจ้าหน้าที่ แนวทางและวิธีการในการดําเนินงานโครงการความร่วมมือป้องกันการทุจริตในการจัดซื้อจัดจ้างภาครัฐ แบบของข้อตกลงคุณธรรม การคัดเลือกผู้สังเกตการณ์ และการจัดทํารายงาน และมาตรฐานขั้นต่ําของนโยบายและแนวทางป้องกันทุจริตในการจัดซื้อจัดจ้างที่ผู้ประกอบการต้องจัดให้มี เป็นต้น โดยคาดว่าจะแล้วเสร็จภายในเดือนมกราคม 2561
อธิบดีกรมบัญชีกลาง กล่าวย้ําว่า กรมบัญชีกลางยังคงเปิดรับฟังทุกความคิดเห็นและมีความมุ่งมั่นที่จะแก้ไขปัญหาอย่างเต็มกําลัง เพื่อให้หน่วยงานของรัฐที่จัดซื้อจัดจ้างภายใต้ พ.ร.บ.ดังกล่าว สามารถปฏิบัติงานได้อย่างถูกต้อง มีประสิทธิภาพ ประสิทธิผลสูงสุด
รัฐบาลไทย-ข่าวทำเนียบรัฐบาล-พม. เร่งพัฒนาศักยภาพด้านภาษาอังกฤษสำหรับบุคลากรรุ่นใหม่ เพื่อเตรียมความพร้อมเป็นเจ้าภาพอาเซียนในปี 2019
วันจันทร์ที่ 25 กันยายน 2560
พม. เร่งพัฒนาศักยภาพด้านภาษาอังกฤษสําหรับบุคลากรรุ่นใหม่ เพื่อเตรียมความพร้อมเป็นเจ้าภาพอาเซียนในปี 2019
พม. เร่งพัฒนาศักยภาพด้านภาษาอังกฤษสําหรับบุคลากรรุ่นใหม่ เพื่อเตรียมความพร้อมเป็นเจ้าภาพอาเซียนในปี 2019
วันนี้ (25 ก.ย. 60) เวลา 13.30 น. นายณรงค์ คงคํา โฆษกกระทรวงการพัฒนาสังคมและความมั่นคง ของมนุษย์ เปิดเผยว่านายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด.พม.)กล่าวบรรยายในหัวข้อ "เจาะฐานคิด พม.” หรือ "Inside Mindset” ในการประชุมเชิงปฏิบัติการ"คนรุ่นใหม่กับ ความท้าทายในก้าวต่อไป” (New Gen, New Challenge for Next Move) เพื่อเสริมความคิดแก่บุคลากรรุ่นใหม่ให้มีความคิดก้าวไกล และพัฒนาความสามารถให้เหมาะสมกับบริบทของภารกิจกระทรวงการพัฒนาสังคมและ ความมั่นคงของมนุษย์ (พม.) โดยมีผู้เข้าร่วมการประชุมจํานวน 150 คน ประกอบด้วย กลุ่มผู้รับทุนรัฐบาล กลุ่มข้าราชการผู้ผ่านโครงการพัฒนานักบริหารการเปลี่ยนแปลงรุ่นใหม่ (นปร.) ผู้ผ่านโครงการ Hipps. New Wave Leadership Development Program โครงการ One Week, One Star กลุ่มผู้มีความสามารถด้านภาษาต่างประเทศ ผู้ปฏิบัติหน้าที่อาคันตุกะสัมพันธ์ (Liaison Officer: LO) กลุ่มบุคลากรรุ่นใหม่ และผู้รับผิดชอบงานด้านยุทธศาสตร์ แผนงาน ติดตาม และประเมินผลการดําเนินงานของหน่วยงานในสังกัดกระทรวง พม. ณ โรงแรม เดอะ ทวิน ทาวเวอร์ กรุงเทพฯ
นายไมตรีกล่าวว่า การประชุมดังกล่าวจัดขึ้นตามนโยบายของพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เพื่อเปิดโอกาสให้บุคลากรรุ่นใหม่ของกระทรวง พม. ได้แสดงความคิดเห็นและแลกเปลี่ยนแนวความคิด การดําเนินงานของแต่ละหน่วยงานเป็นภาษาอังกฤษ ด้วยการนําเสนอและเผยแพร่ผลการดําเนินงานสําคัญของ พม. ด้วยภาษาอังกฤษ และเป็นการสร้าง องค์ความรู้เกี่ยวกับสิทธิมนุษยชน การบรรลุเป้าหมายการพัฒนาที่ยั่งยืนในปี 2573 โดยการประชุมครั้งนี้ประกอบด้วยกิจกรรมต่างๆ อาทิ การอภิปรายสิทธิมนุษยชนกับการขับเคลื่อนวาระการพัฒนาที่ยั่งยืน ค.ศ. 2030 "Human Rights in the Implementation of the 2030 Agenda for Sustainable Development” ซึ่งมีวิทยากรผู้ทรงคุณวุฒิจากกระทรวงการต่างประเทศร่วมอภิปราย การนําเสนอผลการดําเนินงานของหน่วยงานด้วยภาษาอังกฤษ "1 หน่วยงาน 1 งานเด่น” "One Department, One Development” และการอภิปราย "พม. Next Step”
"สําหรับยุคของการเชื่อมต่อที่ไร้พรมแดน ภาษาอังกฤษนับว่าเป็นกุญแจสําคัญในการนําพาภารกิจของ กระทวง พม. ไปสู่ความสําเร็จและเทียบเท่ามาตรฐานสากล โดยความร่วมมือและความมุ่งมั่นของผู้ปฏิบัติงานรุ่นใหม่ ร่วมกันขับเคลื่อนไปสู่ประเทศไทย 4.0 และแสดงศักยภาพของไทยต่อประชาคมโลกในการเป็นเจ้าภาพอาเซียน ในปี 2019 ต่อไป”นายไมตรีกล่าวในตอนท้าย
รัฐบาลไทย-ข่าวทำเนียบรัฐบาล-  รัฐบาลแก้ไขปัญหาราคาสับปะรดตกต่ำ
วันพฤหัสบดีที่ 12 กรกฎาคม 2561
รัฐบาลแก้ไขปัญหาราคาสับปะรดตกต่ํา
รัฐบาลแก้ไขปัญหาราคาสับปะรดตกต่ํา โดยนอกจากรณรงค์ให้ประชาชนบริโภคผลสดแล้วได้ส่งเสริมให้เกษตรกรนําไปทําอาหารสัตว์เลี้ยงโคนมโคเนื้อ และเร่งรัดส่งออกไปยังตลาดต่างประเทศให้มากขึ้น
พุธที่ 11 ก.ค.61
รัฐบาลแก้ไขปัญหาราคาสับปะรดตกต่ํา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแก้ไขปัญหาราคาสับปะรดตกต่ํา โดยนอกจากรณรงค์ให้ประชาชนบริโภคผลสดแล้วได้ส่งเสริมให้เกษตรกรนําไปทําอาหารสัตว์เลี้ยงโคนมโคเนื้อ และเร่งรัดส่งออกไปยังตลาดต่างประเทศให้มากขึ้น รวมทั้งสนับสนุนงบประมาณกว่า 1,200,000 บาท ให้จ.ระยอง ชลบุรี เชียงราย อุทัยธานี พิษณุโลก ลําปาง ประจวบคีรีขันธ์ เป็นค่าใช้จ่ายเพื่อรวบรวมผลผลิต คัดคุณภาพ และกระจายไปจังหวัดปลายทางนอกแหล่งผลิตกว่า 2,000 ตัน ประสานงานกับบริษัท ปตท. และบางจาก ให้รับซื้อผลผลิตและนําไปแจกจ่ายให้แก่ลูกค้า เช่นเดียวกับห้างสรรพสินค้าขนาดใหญ่ได้รับซื้อสับปะรดจากเกษตรกรโดยตรงกว่า 2,800 ตัน เป็นต้น ทั้งนี้ รัฐบาลคาดว่าภายในเดือนนี้ราคาสับปะรดจะกลับสู่ภาวะปกติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดสธ.กำชับสถานบริการเฝ้าระวังไข้หวัดใหญ่ ให้ยาต้านไวรัสกลุ่มเสี่ยงตามแนวทางการรักษา
วันอังคารที่ 5 กันยายน 2560
ปลัดสธ.กําชับสถานบริการเฝ้าระวังไข้หวัดใหญ่ ให้ยาต้านไวรัสกลุ่มเสี่ยงตามแนวทางการรักษา
ปลัดกระทรวงสาธารณสุข กําชับสถานบริการสาธารณสุขทุกแห่ง เฝ้าระวังโรคไข้หวัดใหญ่
ปลัดกระทรวงสาธารณสุข กําชับสถานบริการสาธารณสุขทุกแห่ง เฝ้าระวังโรคไข้หวัดใหญ่ โดยเฉพาะสถานที่ที่อยู่รวมกันจํานวนมาก เช่น ค่ายทหาร เรือนจํา โรงเรียน หากกลุ่มเสี่ยงป่วยให้ยาต้านไวรัสตามแนวทางการรักษา เพื่อลดภาวะแทรกซ้อน และการเสียชีวิต
วันนี้ (5 กันยายน 2560) ที่กระทรวงสาธารณสุข จ.นนทบุรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ปีนี้หลายประเทศในเอเชียพบผู้ป่วยและผู้เสียชีวิตจากไข้หวัดใหญ่เพิ่มขึ้น สําหรับประเทศไทยยังมีฝนตกต่อเนื่อง จากการเฝ้าระวังในช่วง 2 เดือนนี้ พบผู้ป่วยไข้หวัดใหญ่สูงขึ้น และมีผู้ป่วยที่มีอาการคล้ายไข้หวัดใหญ่มารับการตรวจรักษาที่แผนกผู้ป่วยนอกเพิ่มขึ้นกว่าปีที่ผ่านมา อย่างไรก็ดี ขอยืนยันว่า ไม่มีไข้หวัดใหญ่สายพันธุ์ใหม่แต่อย่างใด เป็นไข้หวัดใหญ่สายพันธุ์ที่พบตามฤดูกาล ทั้งไข้หวัดใหญ่ชนิดเอ เอช1 เอ็น1 (H1N1) ชนิดเอ เอช3 เอ็น2 (H3N2) และไข้หวัดใหญ่ชนิดบี โดยข้อมูลสํานักระบาดวิทยาตั้งแต่ 1 มกราคม 2560 – 29 สิงหาคม 2560 รายงานพบผู้ป่วยไข้หวัดใหญ่ 85,290 ราย เสียชีวิต 17 ราย
นายแพทย์โสภณกล่าวต่อว่า ได้กําชับให้สถานบริการสาธารณสุขทุกแห่ง เฝ้าระวังและให้การรักษาตามแนวทางเวชปฏิบัติการดูแลผู้ป่วยติดเชื้อหรืออาจติดเชื้อไข้หวัดใหญ่ โดยเฉพาะกลุ่มเสี่ยงได้แก่ ผู้สูงอายุ ผู้ป่วยโรคเรื้อรัง หญิงตั้งครรภ์ เด็กเล็ก ผู้ที่มีน้ําหนักเกิน ขอให้รีบให้ยาต้านไวรัสตามแนวทางการรักษาที่กําหนด เพื่อลดภาวะแทรกซ้อน และการเสียชีวิตให้ได้มากที่สุด นอกจากนี้ ได้ให้เจ้าหน้าที่สาธารณสุขเฝ้าระวังและให้ความรู้ในการป้องกันโรคไข้หวัดใหญ่ โดยเฉพาะสถานที่ที่มีคนอยู่รวมกันจํานวนมาก เช่น ค่ายทหาร เรือนจํา โรงเรียน ศูนย์เด็กเล็ก สําหรับประชาชนทั่วไป ขอให้ดูแลสุขภาพให้แข็งแรง ยึดหลักสุขอนามัยที่ดี ล้างมือด้วยน้ําและสบู่บ่อย ๆ หลีกเลี่ยงการคลุกคลีกับผู้ป่วย ไม่ใช้ของใช้ร่วมกับผู้ป่วย ไม่อยู่ในที่ที่มีผู้คนแออัดและอากาศไม่ถ่ายเทเป็นเวลานาน ออกกําลังกายอย่างสม่ําเสมอ ดื่มน้ําอย่างน้อยวันละ 6-8 แก้ว
นายแพทย์โสภณกล่าวต่อไปว่า เชื้อไข้หวัดใหญ่จะอยู่ในน้ํามูก น้ําลาย หรือเสมหะของผู้ป่วย ติดต่อได้ง่ายจากการไอหรือจาม หรือเชื้อติดมากับมือ ผู้ป่วยจะมีไข้สูง ปวดเมื่อยตามกล้ามเนื้อมาก ปวดศีรษะ อ่อนเพลีย เบื่ออาหาร คัดจมูก มีน้ํามูกใสๆ ไอ ไข้มักเป็นอยู่ 2 – 4 วัน และค่อยๆลดลง อาการจะค่อยๆ ดีขึ้น ภาวะแทรกซ้อนที่ต้องระวังคือโรคปอดบวม โดยจะมีไข้สูงหนาวสั่น และไอมีเสมหะสีเหลืองหรือเขียวรวมถึงหายใจเหนื่อยหอบร่วมด้วย ดังนั้นหากอาการไม่ดีขึ้นใน 48 ชั่วโมง เหนื่อยง่าย หรืออยู่ในกลุ่มเสี่ยง ควรพบแพทย์ทันที สอบถามข้อมูลเพิ่มเติมที่สายด่วนกรมควบคุมโรค โทร 1422
*********************************** 5 กันยายน 2560
รัฐบาลไทย-ข่าวทำเนียบรัฐบาล-สธ.ให้สถานบริการสาธารณสุขดูแลประชาชนในพื้นที่น้ำท่วมจากพายุ “ทกซูรี”
วันจันทร์ที่ 18 กันยายน 2560
สธ.ให้สถานบริการสาธารณสุขดูแลประชาชนในพื้นที่น้ําท่วมจากพายุ “ทกซูรี”
กระทรวงสาธารณสุข ให้สถานบริการสาธารณสุขเตรียมจุดบริการประชาชนนอกโรงพยาบาล และออกหน่วยแพทย์เคลื่อนที่ดูแลประชาชนในพื้นที่น้ําท่วมจากพายุทกซูรีต่อเนื่อง
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ให้สถานบริการสาธารณสุขใน 12 จังหวัดที่มีฝนตกหนัก น้ําไหลหลาก น้ําล้นตลิ่งจากพายุดีเปรสชัน “ทกซูรี” (DOKSURI)ตั้งแต่วันที่ 15 กันยายน 2560 ขณะนี้ยังคงมีสถานการณ์ใน7จังหวัด คือ กาฬสินธุ์ พิษณุโลก เพชรบูรณ์ สตูล เชียงราย ลําปาง และชัยภูมิโดยให้ดําเนินการตามแผนรับมือน้ําท่วม ทั้งด้านการป้องกันความเสียหายต่อโรงพยาบาล การสํารองยา เวชภัณฑ์ อุปกรณ์ทางการแพทย์ และการเตรียมจุดให้บริการนอกโรงพยาบาลหากประชาชนไม่สามารถเดินทางมาโรงพยาบาลได้ จัดหน่วยแพทย์เคลื่อนที่ให้บริการประชาชนในพื้นที่ถูกน้ําท่วม และให้ทีมหมอครอบครัวติดตามกลุ่มผู้ป่วยโรคเรื้อรัง เช่น เบาหวาน ความดันโลหิตสูง โรคหัวใจ โรคทางจิตเวช ให้ได้รับการดูแลไม่ให้ขาดยา รวมทั้งให้การดูแลหญิงตั้งครรภ์และเด็กเล็กด้วย
ในวันนี้ ได้รับรายงานจากโรงพยาบาลชัยภูมิว่า สามารถเปิดบริการได้ปกติ มีน้ําท่วมถนนทางเข้าโรงพยาบาล ได้วางกระสอบทรายกั้นที่ประตูด้านหน้า เปลี่ยนเส้นทางรับส่งผู้ป่วยฉุกเฉินเป็นประตูด้านหลัง และจัดรถบรรทุก 6 ล้อบริการรับส่งผู้ป่วยและเจ้าหน้าที่มาที่ประตูด้านข้างโรงพยาบาล พร้อมทั้งเตรียมบุคลากร เวชภัณฑ์ พร้อมให้การดูแลผู้ป่วยทั้งในและนอกโรงพยาบาล และส่งหน่วยแพทย์เคลี่อนที่ให้บริการต่อเนื่อง ทั้งนี้ มีสถานบริการได้รับผลกระทบจากพายุลูกนี้รวม 5 แห่ง คือ โรงพยาบาลชัยภูมิ จังหวัดชัยภูมิ เปิดบริการได้ และโรงพยาบาลส่งเสริมสุขภาพ (รพ.สต.) ที่จังหวัดพิษณุโลก คือรพ.สต.ชัยนาม อําเภอวังทอง รพ.สต.พลายชุมพล อ.เมือง รพ.สต.ท่าช้าง อ.พรหมพิราม อยู่ระหว่างการฟื้นฟู เปิดให้บริการได้ ส่วนสถานีอนามัยบ้านน้ําจวง อ.ชาติตระการ น้ําท่วมสูงประมาณ 1 เมตร ปัจจุบันระดับน้ําลดลง แต่น้ํากัดเซาะตัวอาคารและใต้ล่างอาคาร ปิดให้บริการ ทั้งนี้หากพื้นที่ต้องการยา เวชภัณฑ์ สิ่งสนับสนุนอื่นๆ ทางส่วนกลางยินดีสนับสนุนเต็มที่ ขอให้แจ้งกองสาธารณสุขฉุกเฉิน (สธฉ.)
นายแพทย์โสภณ กล่าวต่อว่า ขณะนี้ยังมีฝนตกต่อเนื่อง ประชาชนอาจป่วยเป็นไข้หวัดหรือไข้หวัดใหญ่ได้ จึงขอให้ประชาชนดูแลร่างกายให้อบอุ่น หากมีไข้สูง อาการไม่ดีขึ้นใน 2 วันขอให้ไปพบแพทย์ รวมทั้งระมัดระวังสัตว์มีพิษที่หนีน้ําเข้าไปอาศัยอยู่ในบ้านกัด ต่อย หากประชาชนเจ็บป่วยฉุกเฉิน โทรแจ้งขอความช่วยเหลือที่สายด่วน 1669 ตลอด 24 ชั่วโมง
************************** 18 กันยายน 2560
รัฐบาลไทย-ข่าวทำเนียบรัฐบาล-เลขาธิการสำนักงานประกันสังคม ชี้แจงกรณีปรับเพิ่มเงินสมทบผู้ประกันตน ยึดประโยชน์สูงสุดของผู้ประกันตน ให้มีคุณภาพชีวิตที่ดีขึ้น
วันอาทิตย์ที่ 22 ตุลาคม 2560
เลขาธิการสํานักงานประกันสังคม ชี้แจงกรณีปรับเพิ่มเงินสมทบผู้ประกันตน ยึดประโยชน์สูงสุดของผู้ประกันตน ให้มีคุณภาพชีวิตที่ดีขึ้น
เลขาฯ สนง.ประกันสังคมแจงกรณีการปรับเพิ่มเงินสมทบ ได้ประชุมรับฟังความคิดเห็น 5 ครั้งทั่วประเทศ กว่าร้อยละ 80 เห็นด้วยปรับฐานเพดานค่าจ้าง ระบุศึกษาแนวทางปรับฐานค่าจ้างเพื่อคํานวณเงินสมทบโดยยึดประโยชน์สูงสุดของผู้ประกันตนให้มีคุณภาพชีวิตดีขึ้น
วันที่ 22 ต.ค.60 นายสุรเดช วลีอิทธิกุล เลขาธิการสํานักงานประกันสังคม ชี้แจงกรณีที่นายชาลี ลอยสูง รองประธานคณะกรรมการสมานฉันท์แรงงานไทย (คสรท.) ไม่เห็นด้วยกับประกันสังคมที่ปรับเพิ่มเงินสมทบ ว่า สํานักงานประกันสังคมได้ศึกษาแนวทางการปรับฐานค่าจ้างในการคํานวณเงินสมทบของผู้ประกันตน ให้สอดคล้องกับการดํารงชีพ สภาวะเศรษฐกิจและเป็นการเตรียมความพร้อมเข้าสู่สังคมผู้สูงอายุ โดยยึดประโยชน์สูงสุดของผู้ประกันตนเป็นสําคัญ อันจะส่งผลให้ผู้ประกันตนมีคุณภาพชีวิตที่ดีขึ้นและได้รับบํานาญชราภาพที่เพียงพอต่อการดํารงชีพหลังเกษียณอายุ ดังนั้นจึงจัดให้มีการประชุมรับฟังความคิดเห็นการปรับฐานค่าจ้างที่ใช้ในการคํานวณเงินสมทบทั้งหมด 5 ครั้งใน 4 ภูมิภาคทั่วประเทศ ระหว่างวันที่ 28 พฤศจิกายน 2559 – 30 ธันวาคม 2559 เพื่อรับฟังความเห็นและข้อเสนอแนะของผู้มีส่วนได้ส่วนเสีย นายจ้างและผู้ประกันตน เพื่อหาแนวทางในการปรับฐานค่าจ้างในการคํานวณเงินสมทบ โดยได้เชิญชวนให้ผู้มีส่วนได้เสียเข้าร่วมแสดงความคิดเห็นอย่างกว้างขวาง โดยผู้เข้าร่วมรับฟังความคิดเห็นส่วนใหญ่กว่าร้อยละ 80 เห็นด้วยในการปรับฐานเพดานค่าจ้างจาก 15,000 บาท เป็น 20,000 บาท นอกจากนี้ได้รับฟังความคิดเห็นผ่านทางเว็บไซต์ของสํานักงานประกันสังคม และเว็บไซต์ของกระทรวงแรงงาน ระหว่างวันที่ 17 ตุลาคม 2559 – 30 พฤศจิกายน 2559 ซึ่งมีผู้ตอบแบบสอบถามจากทั่วประเทศกว่า 9,000 ราย
สําหรับประเด็นดังกล่าวผู้นําแรงงานอาจได้รับข้อมูลไม่ครบถ้วนทําให้เข้าใจผิดว่าผู้ประกันตนทุกคนจะได้รับผลกระทบในการปรับฐานค่าจ้างในการคํานวณเงินสมทบ ทั้งนี้ สํานักงานประกันสังคมขอยืนยันว่า ยังเก็บเงินสมทบในอัตราร้อยละ 5 ของค่าจ้างเท่าเดิม ดังนั้นผู้ประกันตนส่วนใหญ่ที่มีค่าจ้างต่ํากว่า 15,000 บาท ยังคงจ่ายเงินสมทบเท่าเดิมและไม่มีผลกระทบใด ๆ ส่วนผู้ที่มีค่าจ้างสูงกว่า 15,000 บาท ซึ่งจากฐานข้อมูลประกันสังคมพบว่ามีจํานวนร้อยละ 30 ของผู้ประกันตนทั้งหมด จะจ่ายเงินสมทบเพิ่มขึ้น เช่น ค่าจ้าง 16,000 บาท จ่ายเงินสมทบ 800 บาท ค่าจ้าง 17,000 บาท จ่ายเงินสมทบ 850 บาท ค่าจ้าง 18,000 บาท จ่ายเงินสมทบ 900 บาท ค่าจ้าง 19,000 บาท จ่ายเงินสมทบ 950 บาท และค่าจ้าง 20,000 บาท จ่ายเงินสมทบ 1,000 บาท
อย่างไรก็ตามเมื่อผู้ประกันตนจ่ายเงินสมทบเพิ่มขึ้นก็ได้รับผลประโยชน์เพิ่มมากขึ้นด้วย เช่น ได้เงินสะสมกรณีชราภาพเพิ่มมากขึ้น และได้สิทธิประโยชน์ต่อเดือนเพิ่มมากขึ้น เมื่อเปรียบเทียบที่ฐานค่าจ้าง 15,000 บาท กับ 20,000 บาท เช่น กรณีว่างงาน หากถูกเลิกจ้างจากเดิม 7,500 บาท ได้เพิ่มเป็น 10,000 บาท หรือหากลาออก จากเดิม 4,500 บาท ได้เพิ่มเป็น 6,000 บาท กรณีทุพพลภาพ หากสูญเสียไม่รุนแรง จากเดิม 4,500 บาท ได้เพิ่มเป็น 6,000 บาท หรือหากสูญเสียรุนแรง จากเดิม 7,500 บาท ได้เพิ่มเป็น 10,000 บาท และกรณีตาย ได้เงินสงเคราะห์จากเดิม 7,500 บาท ได้เพิ่มเป็น 10,000 บาท โดยขณะนี้ สํานักงานประกันสังคมอยู่ระหว่างดําเนินการออกกฎกระทรวงปรับฐานและเพดานค่าจ้างในการนําส่งเงินสมทบ
------------------------------------------
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชผาติการามวรวิหาร [กระทรวงวัฒนธรรม]
วันพฤหัสบดีที่ 14 พฤษภาคม 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัส COVID-19 ณ วัดราชผาติการามวรวิหาร [กระทรวงวัฒนธรรม]
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ณ วัดราชผาติการามวรวิหาร
วันที่ ๑๔ พฤษภาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระธรรมปาโมกข์ เจ้าอาวาสวัดราชผาติการามวรวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ์ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายพิกิฏ ศรีชนะ เลขานุการรัฐมนตรีว่าการกระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดราชผาติการามวรวิหาร เขตดุสิต กรุงเทพฯ
รัฐบาลไทย-ข่าวทำเนียบรัฐบาล-กรุงไทยพัฒนาระบบอิเล็กทรอนิกส์ ยกระดับประสิทธิภาพการให้บริการ
วันอังคารที่ 18 สิงหาคม 2563
กรุงไทยพัฒนาระบบอิเล็กทรอนิกส์ ยกระดับประสิทธิภาพการให้บริการ
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการบางประเภทได้ชั่วคราว ในวันศุกร์ที่ 21 สิงหาคม พ.ศ. 2563  เวลา 19.30 น.  ถึงวันเสาร์ที่ 22 สิงหาคม พ.ศ. 2563 เวลา 01.00 น.
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการบางประเภทได้ชั่วคราว ในวันศุกร์ที่ 21 สิงหาคม พ.ศ. 2563 เวลา 19.30 น. ถึงวันเสาร์ที่ 22 สิงหาคม พ.ศ. 2563 เวลา 01.00 น. ได้แก่ แอปพลิเคชันเป๋าตังเฉพาะการยืนยันตัวตนผ่าน Krungthai NEXT Krungthai Telebanking Krungthai Corporate Online เฉพาะบริการ CGP Download CGP Report DDR Outstanding Bill Upload และ Bulk payment PTT Direct Approve บริการจองซื้อหลักทรัพย์ออนไลน์ บริการเติมเงินผ่านอินเทอร์เน็ต บริการชําระค่าภาษีนําเข้า-ส่งออกสินค้าของกรมศุลกากร (e-custom) บริการชําระค่าสินค้าธุรกิจนําเข้า-ส่งออกและค่าบริการอื่นๆ (e-logistics) บริการค้ําประกันภาษีอากรขาเข้าโดยวิธีวางประกันลอย (e-guarantee)
นอกจากนี้ มีบางบริการปิดเพิ่มถึงเวลา 08.00 น. ของวันเสาร์ที่ 22 สิงหาคม 2563 ได้แก่ Krungthai NEXT Krungthai Internet Banking Krungthai Connext บริการรับชําระค่าสินค้าและบริการออนไลน์ (e-commerce) สมัครบริการผูกบัญชีและหักบัญชีอัตโนมัติผ่านอินเตอร์เน็ต สมัครบริการหักบัญชีอัตโนมัติแบบรายเดือน รวมทั้งบริการผ่านเครื่อง ATM ที่เกี่ยวกับ Krungthai NEXT และการสมัครใช้บริการหักบัญชีอัตโนมัติ สอบถามข้อมูลเพิ่มเติมได้ที่ Krungthai Contact Center หมายเลข 02 111 1111
ฝ่ายกลยุทธ์การตลาด ธนาคารกรุงไทย
โทร.0-2208-4174-8
รัฐบาลไทย-ข่าวทำเนียบรัฐบาล-ประชาชนที่ได้รับสิทธิเข้าร่วมโครงการ “เที่ยวปันสุข” จะสามารถจองโรงแรมและที่พัก ผ่านช่องทางใดได้บ้าง ??
วันพุธที่ 29 กรกฎาคม 2563
ประชาชนที่ได้รับสิทธิเข้าร่วมโครงการ “เที่ยวปันสุข” จะสามารถจองโรงแรมและที่พัก ผ่านช่องทางใดได้บ้าง ??
ผู้ที่ได้รับสิทธิเข้าร่วมโครงการ “เที่ยวปันสุข” จองโรงแรมและที่พัก ผ่านช่องทางใดได้บ้าง ??
Q : ประชาชนที่ได้รับสิทธิเข้าร่วมโครงการ “เที่ยวปันสุข” จะสามารถจองโรงแรมและที่พัก ผ่านช่องทางใดได้บ้าง ??
A : 1.Online Travel Agency (OTA) ได้แก่ Agoda, Ascend Travel
2.Website โรงแรมที่เข้าร่วมโครงการ ผ่าน www.เราเที่ยวด้วยกัน.com โดยไปที่ค้นหากิจการโรงแรม
3.ช่องทางติดต่ออื่นๆ ที่โรงแรมมี เช่น Line, Facebook, เบอร์โทรศัพท์
รัฐบาลไทย-ข่าวทำเนียบรัฐบาล-ทส. เปิดป่าในเมือง “ทุ่งโปรงทอง” มหัศจรรย์ป่าชายเลน
วันพฤหัสบดีที่ 26 เมษายน 2561
ทส. เปิดป่าในเมือง “ทุ่งโปรงทอง” มหัศจรรย์ป่าชายเลน
ทส. เปิดป่าในเมือง “ทุ่งโปรงทอง” มหัศจรรย์ป่าชายเลน
เมื่อวันที่ ๒๕ เม.ย. ๖๑ กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง เปิดมหัศจรรย์ป่าชายเลน ทุ่งโปรงทอง ปากน้ําประแส พื้นที่ครอบคลุมกว่า ๖,๐๐๐ ไร่ ใหญ่ที่สุดในเมืองระยอง เพื่อให้ประชาชนมีแหล่งท่องเที่ยวเชิงนิเวศน์ และแหล่งศึกษาธรรมชาติ ณ บริเวณปากแม่น้ําประแส ท้องที่หมู่ที่ ๑ และหมู่ที่ ๗ ต.ปากน้ํากระแส อ.แกลง จ.ระยอง
โดยโครงการดังกล่าว เป็นพื้นที่ป่าสงวนแห่งชาติป่าเลนประแส และป่าพังราด และอยู่ในเขตอนุรักษ์ป่าชายเลนตามมติคณะรัฐมนตรี จํานวน ๑,๐๐๐ ไร่ และแหล่งที่มีป่าชายเลนที่ถือได้ว่ามีขนาดใหญ่ที่สุดใน จ.ระยอง มีพื้นที่ครอบคลุมกว่า ๖,๐๐๐ ไร่ ที่สําคัญถือเป็นพื้นที่ ที่มหัศจรรย์และมีความสวยงามอย่างมาก โดยเฉพาะบริเวณทุ่งโปรงทอง ซึ่งมีต้นโปรง ขึ้นหนาแน่นอยู่เต็มพื้นที่ประมาณ ๑ พันไร่ ต้นโปรง ขึ้นเบียดกันแน่น ใบโปรงสีเขียวเหลืองอ่อนที่แทรกออกเป็นพุ่มแน่นจนแทบไม่เห็นพื้นด้านล่าง เมื่อใบถูกแสงแดดจะสะท้อนให้เห็นเป็นสีทองอร่าม เต็มสะพรั่งทั่วท้องทุ่ง จนชาวบ้านเรียกบริเวณดังกล่าวว่าทุ่งโปรงทองและบริเวณดังกล่าว ยังมีต้นโกงกาง ต้นแสม ตัดด้วยขอบสีเขียวเข้มเป็นพุ่มล้อมอยู่โดยรอบ มีสะพานเดินศึกษาธรรมชาติ เป็นระยะทางประมาณ ๒ กิโลเมตร ถือเป็นจุดชมวิวที่สร้างความตื่นตาประทับใจให้ กับนักท่องเที่ยวที่ได้มาสัมผัสกับความงดงามของธรรมชาติป่าโปรงทอง อีกทั้ง กรมทรัพยากรทางทะเลและชายฝั่ง ได้จัดทําสะพานทางเดินศึกษาธรรมชาติป่าชายเลน จัดทําศาลาเรียนรู้/พักผ่อน ป้ายสื่อความรู้ด้านระบบนิเวศป่าชายเลน จัดทําหอชมเรือนยอดไม้ ปรับปรุงทางเดินศึกษาธรรมชาติจัดทําเรือนเพาะชํากล้าไม้ชุมชน จัดทําศูนย์เพาะพันธุ์ปู สัตว์น้ําป่าชายเลน และจัดทําป้ายสื่อความหมายพันธุ์ไม้ป่าชายเลน ตามแนวทางเดินศึกษาธรรมชาติตลอดเส้นทางเดินศึกษาธรรมชาติ เพื่อให้ประชาชนสามารถใช้ประโยชน์จากพื้นที่ป่าชายเลนในเมืองได้ทั้งทางตรงและทางอ้อมสร้างรายได้เพิ่มขึ้น ส่งผลดีต่อคุณภาพชีวิตทางด้านเศรษฐกิจและสังคมของ จ.ระยอง เพื่อรองรับระเบียงเศรษฐกิจภาคตะวันออก (EEC)
สําหรับโครงการป่าในเมืองของ ทช. มี ๒๔ แห่งใน ๑๗ จังหวัด โดยเปิดไปแล้ว ๕ แห่งคือ ป่าในเมืองพระเจดีย์กลางน้ําที่สวนสาธารณะโขดปอชุมชนเนินพระ อ.เมือง จ.ระยอง ป่าในเมืองบ้านปากกะแดะ ต.กะแดะ อ.กาญจนดิษฐ์ จ.สุราษฎร์ธานี ป่าในเมืองบ้านแหลมโพธิ์ – แหลมทราย ต.พุมเรียง อ.ไชยา จ.สุราษฎร์ธานี ป่าในเมืองบ้านห้วยทรัพย์ ต.ลีเล็ด อ.พุนพิน จ.สุราษฎร์ธานีและป่าในเมืองทุ่งโปรงทอง ต.ปากน้ํากระแส อ.แกลง จ.ระยอง